ਸਿਰਲੇਖ: ਵਿਆਹ ਤੋਂ ਕੁਝ ਸਾਲ ਬਾਅਦ ਹੀ ਤਲਾਕ ਲੈਣ 'ਤੇ ਕਿਵੇਂ ਮਹਿਸੂਸ ਹੁੰਦਾ ਹੈ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਉਨ੍ਹਾਂ ਤੋਂ 200 ਮੀਲ ਦੂਰ ਉਨ੍ਹਾਂ ਦੇ ਪਤੀ 26 ਸਾਲਾ ਰੌਬ ਦਾ ਘਰ ਹੈ ਜੋ ਸਰਕਾਰੀ ਵੈੱਬਸਾਈਟ 'ਤੇ ਤਲਾਕ ਲਈ ਰਾਇ ਦੇਖ ਰਹੇ ਹਨ। ਰੌਬ ਦੀ ਪਤਨੀ ਇੱਕ ਸਾਲ ਪਹਿਲਾਂ ਉਨ੍ਹਾਂ ਨੂੰ ਛੱਡ ਕੇ ਜਾ ਚੁੱਕੀ ਹੈ।

"ਉਹ ਖ਼ਰਾਬ ਮਾਨਸਿਕ ਹਾਲਾਤ ਤੋਂ ਲੰਘ ਰਹੀ ਸੀ। ਉਹ ਇਕੱਲੇ ਵਿੱਚ ਸਮਾਂ ਬਤੀਤ ਕਰਨਾ ਚਾਹੁੰਦੀ ਸੀ। ਮੈਂ ਉਦੋਂ ਵੀ ਉਸ ਨੂੰ ਉਸਦੇ ਲਈ ਜ਼ਿੰਮੇਦਾਰ ਨਹੀਂ ਠਹਿਰਾਇਆ ਸੀ ਅਤੇ ਨਾ ਹੀ ਹੁਣ ਠਹਿਰਾਉਂਦਾ ਹਾਂ ਪਰ ਇਸਦਾ ਮਤਲਬ ਇਹ ਨਹੀਂ ਕਿ ਜਦੋਂ ਉਹ ਗਈ ਤਾਂ ਮੈਨੂੰ ਫਰਕ ਨਹੀਂ ਪਿਆ।"

"ਮੈਂ ਪੂਰੀ ਤਰ੍ਹਾਂ ਨਾਲ ਟੁੱਟ ਗਿਆ ਸੀ। ਜਦੋਂ ਮੈਂ ਤਲਾਕ ਲਈ ਸੋਚਣ ਲੱਗਾ, ਉਸ ਵੇਲੇ ਮੈਂ ਬਸ ਜ਼ਿੰਦਗੀ ਵਿੱਚ ਅੱਗੇ ਵੱਧ ਜਾਣਾ ਚਾਹੁੰਦਾ ਸੀ, ਸਾਰਿਆਂ ਦੀ ਭਲਾਈ ਲਈ।''

ਰੌਬ ਦੇ ਦੋ ਬੱਚੇ ਹਨ ਜਿਨ੍ਹਾਂ ਨੂੰ ਉਹ ਇਕੱਲੇ ਸੰਭਾਲ ਰਹੇ ਹਨ। ਉਹ ਕਹਿੰਦੇ ਹਨ ਕਿ ਉਹ ਹੁਣ ਅੱਗੇ ਵਧਣਾ ਚਾਹੁੰਦੇ ਹਨ। 

ਸਤੰਬਰ ਵਿੱਚ ਜਾਰੀ ਹੋਏ ਇੰਗਲੈਂਡ ਦੇ ਸਰਕਾਰੀ ਅੰਕੜਿਆਂ ਮੁਤਾਬਕ 2017 ਵਿੱਚ ਇੰਗਲੈਂਡ ਅਤੇ ਵੇਲਸ ਵਿੱਚ 102,000 ਹਜ਼ਾਰ ਤੋਂ ਵੱਧ ਤਲਾਕ ਹੋਏ ਹਨ। 

ਇਨ੍ਹਾਂ ਵਿੱਚ ਜ਼ਿਆਦਾਤਰ ਲੋਕਾਂ ਨੇ 40 ਸਾਲ ਦੀ ਉਮਰ ਦੇ ਨੇੜੇ ਤਲਾਕ ਲਿਆ। ਪਰ 12,000 ਅਜਿਹੇ ਲੋਕ ਸਨ ਜਿਨ੍ਹਾਂ ਨੇ ਰੇਚਲ ਅਤੇ ਰੌਬ ਦੀ ਤਰ੍ਹਾਂ 22-25 ਦੀ ਉਮਰ ਵਿੱਚ ਹੀ ਤਲਾਕ ਲੈ ਲਿਆ। 

ਇਹ ਵੀ ਪੜ੍ਹੋ:

ਜਿਹੜੇ ਲੋਕ 18-19 ਸਾਲ ਜਾਂ 20-22 ਸਾਲ ਦੀ ਉਮਰ ਵਿੱਚ ਵਿਆਹ ਕਰਵਾ ਲੈਂਦੇ ਹਨ ਉਨ੍ਹਾਂ ਦਾ ਵਿਆਹ ਟੁੱਟਣ ਦਾ ਖ਼ਤਰਾ ਵੱਧ ਹੁੰਦਾ ਹੈ। ਖੋਜ ਮੁਤਾਬਕ 1976 ਵਿੱਚ 50 ਫ਼ੀਸਦ ਅਜਿਹੀਆਂ ਔਰਤਾਂ ਨੇ ਤਲਾਕ ਲਿਆ ਸੀ ਜੋ 20-22 ਸਾਲ ਦੀ ਉਮਰ ਵਿੱਚ ਵਿਆਹ ਕਰ ਚੁੱਕੀਆਂ ਸਨ। ਵਿਆਹ ਤੋਂ 30 ਸਾਲ ਬਾਅਦ ਉਹ ਤਲਾਕ ਲੈ ਚੁੱਕੀਆਂ ਸਨ। 

ਰੇਚਲ ਨੇ ਵੀ ਅਜਿਹੀ ਹੀ ਉਮਰ ਵਿੱਚ ਵਿਆਹ ਕੀਤਾ ਸੀ। 

ਰੇਚਲ ਦੱਸਦੀ ਹੈ, "ਇਹ ਬਹੁਤ ਦਰਦਨਾਕ ਸੀ। ਦੋ ਸਾਲ ਤੱਕ ਮੈਨੂੰ ਅਜਿਹਾ ਲਗਦਾ ਰਿਹਾ ਕਿ ਮੇਰੀ ਹੋਂਦ ਖ਼ਤਮ ਹੋ ਰਹੀ ਹੈ। ਮੈਨੂੰ ਪਤਾ ਹੈ ਕਿ ਇਹ ਨਾਟਕੀ ਲਗਦਾ ਹੈ ਪਰ ਮੈਂ ਪਹਿਲਾਂ ਕਦੇ ਅਜਿਹਾ ਮਹਿਸੂਸ ਨਹੀਂ ਕੀਤਾ।"

"ਇਸ ਰਿਸ਼ਤੇ ਵਿੱਚ ਮੈਨੂੰ ਬਹੁਤ ਦੁਖ਼ ਮਿਲਿਆ ਸੀ। ਜਿਸ ਰਿਸ਼ਤੇ ਬਾਰੇ ਮੈਂ ਸੋਚਿਆ ਸੀ ਕਿ ਇਹ ਹਮੇਸ਼ਾ-ਹਮੇਸ਼ਾ ਲਈ ਹੈ, ਉਹ ਅਚਾਨਕ ਹੀ ਖ਼ਤਮ ਹੋ ਗਿਆ ਸੀ।"

ਜਦੋਂ ਇੱਕ ਵਿਆਹ ਵਿੱਚ ਭਾਵਨਾਵਾਂ ਘਟਣੀਆਂ ਸ਼ੁਰੂ ਹੁੰਦੀਆਂ ਹਨ, ਉਂਝ ਹੀ ਰਿਸ਼ਤੇ ਦੇ ਖ਼ਤਮ ਹੋਣ ਦੀ ਸ਼ੁਰੂਆਤ ਹੋ ਜਾਂਦੀ ਹੈ। ਰੇਚਲ ਅਤੇ ਰੌਬ ਦੋਵੇਂ ਹੀ ਖ਼ੁਦ ਨੂੰ ਪੀੜਤ ਦੀ ਤਰ੍ਹਾਂ ਦੇਖਦੇ ਹਨ।  

ਰੇਚਲ ਦੱਸਦੀ ਹੈ, "ਸਾਡੇ ਵਿਆਹ ਤੋਂ ਦੋ ਸਾਲ ਬਾਅਦ ਮੈਨੂੰ ਪਤਾ ਲੱਗਿਆ ਕਿ ਮੇਰੇ ਪਤੀ ਦਾ ਕਿਸੇ ਦੂਜੀ ਔਰਤ ਨਾਲ ਅਫ਼ੇਅਰ ਚੱਲ ਰਿਹਾ ਹੈ।"

"ਇਹ ਪਤਾ ਲੱਗਣ ਤੋਂ ਬਾਅਦ ਮੈਨੂੰ ਬਹੁਤ ਬੁਰਾ ਮਹਿਸੂਸ ਹੋਇਆ ਪਰ ਮੈਂ ਆਪਣਾ ਰਿਸ਼ਤਾ ਖ਼ਤਮ ਨਹੀਂ ਕਰਨਾ ਚਾਹੁੰਦੀ ਸੀ। ਇਸ ਲਈ ਅਸੀਂ ਇਸ ਝੂਠ ਨੂੰ ਲੁਕਾਉਂਦੇ ਹੋਏ ਛੇ ਮਹੀਨੇ ਆਪਣਾ ਵਿਆਹ ਬਚਾਉਣ ਵਿੱਚ ਲਗਾ ਦਿੱਤੇ।''

ਪਰ ਭਰੋਸਾ ਟੁੱਟਣ ਨਾਲ ਰਿਸ਼ਤਾ ਕਮਜ਼ੋਰ ਹੁੰਦਾ ਗਿਆ ਅਤੇ ਆਖ਼ਰ ਵਿੱਚ ਰੇਚਲ ਅਤ ਰੌਬ ਨੇ...